Sidabrinė gervė 2013
Sidabrinė gervė 2013 – šeštoji lietuviško kino apdovanojimų „Sidabrinė gervė“ ceremonija, įvykusi 2013 m. gegužės 11 d. Vilniuje, Teatro arenoje. Juos tiesiogiai transliavo LRT televizija. Renginio globėjas – premjeras Algirdas Butkevičius. Renginio vedėjai - Gabija Ryškuvienė ir Andrius Žiurauskas. Lietuvių kino akademija (LiKA) sulaukė 6-erių pretendentų laimėti prestižinį šalies kino meistrų skiriamą prizą už geriausią pilnametražį vaidybinį filmą. Atrankos vertinimo komisija rinkosi iš šių filmų: Roberto Mullano „Laiškai Sofijai“, Kristinos Buožytės „Aurora“, Mario Martinsono „Tyli naktis“, Simono Aškelavičiaus, Editos Kabaraitės, Ričardo Marcinkaus ir Donato Ulvydo „Valentinas vienas“, Ruslano Korostneckio „Moters saulė“ ir Justino Krisiūno „Emigrantai“.